
DISSERTATIO  MEDICA, 

INAUGURALIS, 

D E 

dysenteria. 

Q_U  A M, 

ANNUENTE  SUMMO  NUMINE, 

Ex  Auftoritate  Reverendi  admodum  Viri, 

D.  GULIELMI  ROBERTSON,  S.  S.  T.  P. 

ACADEMI!  EDINBURGEN!  PR7EFECTI; 

NEC  NON 

Ampliffimi  SENATUS  ACADEMICI  confenfu, 

Et  nobiliffimae  FACULTATIS  MEDIC!  decreto; 

Pro  GRADU  DOGTORATUS, 

SUMMISQUE  IN  MEDICINA  HONORIBUS  ET  PRIVILEGIIS 
RITE  ET  LEGITIME  CONSEQUENDIS; 

Eruditorum  examini  fubjicit 

PHILIPPUS  FLETGHER, 

Hibernus, 

Soc.  Pbyf.  Edin.  Sod.  Hon. 

then  waftefui  forth 

Walks  the  dire  Power  of  peftilent  difeafe. 

A thoufand  hideous  fiends  hcr  courfc  attend, 

Sick  Nature  blafting,  and  to  hcaitlefs  woe 

And  feeble  defolation  caflrng  down 

The  tow’ring  bopes  and  all  thc  pride  of  man. 

Tjnomson’s  Seasons. 

Ad  diem  25.  Junii,  hora  locoque  folitis. 

EDINBURGI: 

Apud  B A L F O U R et  S M E L L I E, 
Academiae  Typographos. 

Viro  illuftri 


ALEXANDRO  HENRICO  HAXIDAY,  M.  D. 

Artem  Hippocraticam 
Apud  Belfaft, 

Summa  cum  laude  fua,  et  commiffbrum  fibi  aegro^ 
tantium  commodo,  exercenti, 

S.  P.  D. 

PHILIPPUS  FLETCHER. 

Mihimet  etiam  ipfi , vir  praeflantijffime , non 
parum  ingratus  viderer , fi  occafionem , quae 
fe  nunc  offert,  grates  publice  tibi  perfolven- 
di  praetermitterem , qui  me,  morbo  gravi  Ulmo 
colludlantem,  artis  propriae  notitia  et  atten- 
tione indefejja  fervajli , et  ab  illo  tempore  be- 
nevolentia et  humanitate  hucufque  conjlanter 
profecutus  es.  Ob  plurima , quae  et  medicus 
et  privatus  fecifti , optima  te  funimis  et  me- 
ntiJJimis  laudibus  poffeni  ornare  j hoc  vero 
abjlinere  melius  duco,  ne,  quae  mihi  place- 
ant, tibi  dijpliceant . Vale. 

Dabam  Edinburgi,  oftavo  "> 
c&lendas  Julii  1781.  5 


DISSERTATIO  MEDICA, 


INAUGURALIS, 


D E 

DYSENTERIA. 


Dysenteria,  cum ftragem  apud 

milites  adeo  horrendam  edere  fole- 
at,  et  igitur  reipublicae  ante  plerofque  alios 
morbos  funefta  et  exitiofa  fit,  attentionem 
omnium  medicorum  haud  dubie  jure  fibi 
vindicat.  EIoc  addudlus,  me  operae  preti- 
um fadturum  credidi,  fi  differtationem  in- 
auguralem  in  vulgus  edere,  lnijus  Acade- 
miae illuftriffimae  legibus  coadius,  hunc 
morbum  exequendum  fufciperem.  Ante- 
quam vero  ad  figna  morbi  recenfenda  ve- 

A nietur, 


8 


DE  DYSENTERIA. 


nietur,  non  alienum  videbitur  notare,  mor- 
bum ab  audoribus  in  dyfenteriam  fporadi - 
cam  et  epidemicam , in  rubram  et  albam , in 
mitem  et  malignam , efle  divifum.  De  pri- 
ma harum  diftindionum,  quamvis  audori- 
tate  Pringelii  ipfius,  medici  in  primis  cele- 
bris, nititur,  non  pamm  ambigo  ; hic  mor- 
bus enim  a frigore  folo  nunquam  proficifci 
videtur.  Dyfenteriam,  a medico  modo  po- 
fito  depidam,  quae  tot  milites  poft  praeli- 
um Dettingenfe  invafit,  a contagione  mili- 
tum corporibus  die  nimis  calefadis  admota* 
per  frigus  et  humorem  quam  maxime  ma- 
ligna reddita,  excitatam  efle,  fatis  perfpicuum 
et  manifeftum.  Nec  frigus  unquam  aliud 
praeftare  videtur,  quam  morbum  excitare. 
Hoc  vero,  et  fimilia,  cum  ad  caufas  dyfen- 
teriae  generales  fuerit  ventum,  fufius  di- 
centur. Diftindiones  reliquas  fundamen- 
to flabili  inniti  figna  mox  enumeranda 
monftrabunt. 


HISTORIA 

HISTORIA  MORBI. 


Accedente  dyfenteria,  aegro  plerumque 
leviter  dolet  abdomen,  et  dolor  borborygmis 
ftipatur  ; alvo  interea  aflridta.  Paucis  qui- 
dem in  exemplis  diarrhoea  invadit ; hoc 
vero,  Culleno  illuftriffimo  judice,  rarilfime 
evenit.  iEger,  ut  in  aliis  morbis  febrili- 
bus incipientibus,  modo  languorem,  modo 
laflitudinem,  queritur  j modo  frigefcit,  mo- 
do calefcit,  fiti  infigni  vexatus.  Febris 
figna  ab  initio  ufque  fe  faepe  oftendunt. 
Pullus  arteriarum  plerumque  duri  et  par- 
vuli funt ; morbo  vero  provedtiore,  debiles 
et  frequentiores  evadunt,  et  febris  typhi 
formam  induit.  Abdominis  dolores  eva- 
dunt gravilfimi.  Tenefmus , five  frequens 
alvum  evacuandi  deliderium,  aegrotum  mi- 
ferandum  exercet.  Quod  interim  dejicitur, 
id  perexiguum,  dolores  vix  levat,  vel,  fi 

aliqua 


aliqua  ex  parte  levat,  intra  fpatium  breve 
violentia  majore  redeunt.  Omnia  haec  fig- 
na  augentur,  appetitus  profternitur,  vires 
deficiunt.  Ventriculus  male  fe  habet,  et 
accedunt  cardialgia,  naufea,  et  forfitari  vo- 
mitio. Dejedtiones  alvinae  colore  inter  fele 
multum  differunt.  Nomen  dyfenteria  rubra , 
ob  fanguinem  purum,  qui  nonnunquam 
defcendit,  morbo  fuit  inditum.  Hoc  vero, 
infantibus  praecipue,  licut  memoriae  pro- 
dit Zimmerman  nus  celeberrimus,  et  femper 
primis  morbi  diebus,  incidere  confuevit. 
Sibi  perfuafum,  contra,  habet  Cullenus 
fagaciffimus,  dejedtiones  fanguinolentas, 
quam  multi  funt  opinati,  effe  rariores. 
Cum  viri  autem  tanti  re  in  medica  no- 
minis et  claritudinis  in  fententias  adeo  di- 
verfas  concefferint,  dyfenteriam  in  rubram 
et  albam  dividere  non  alienum  effe  exifti- 
mo.  Dejedtioncs  ex  toto  mucofae  dyfente- 
riam albam  conftituunt,  quae  minus  peri- 
culi,  quam  cum  coloratis  ffipatur,  videtur 
habere ; excretiones  enim  albae  minus  pu- 
tredinis adeffe  fignificant.  In  omnibus  ta- 


DE  DYSENTERIA. 


u 


men  morbi  lpeciebus,  color  materiae  de- 
fcendentis  folet  variare,  et  quod  dejicitur, 
id  plus  minufve,  quo  magis  minufve  ad 
putredinem  morbus  proclivis,  foetoris  emit- 
tit. Quinetiam  membranae  tenues,  eas, 
quas  vermibus  inteftinorum  laborantes  ex- 
cernunt, referentes,  in  faecibus  poliunt  no- 
tari, quae  diligenter  examinatae,  tunicae  ca- 
nalis alimentarii  villofae  abrafae  portiuncu- 
lae elfe  reperiuntur.  Hae  autem  mem- 
branae pro  tunicae  inteftinorum  villofae 
portionibus  liaudquaquam  femper  haben- 
dae ; nonnunquam  enim  ex  toto  mucofae, 
vifcidae,  et  tales  funt,  quales  Zimmerman- 
nus  ab  ano  aegrotantis  defcendere  planq 
manifefteque  vidit.  Infuper  febi,  vel  ma- 
teriae febaceae,  moleculae,  et,  in  fpecie 
morbi  mitiftima,  faeces  colorem  fere  natu- 
ralem habentes,  excernuntur.  Faeces  for- 
ma ftercoris  ovini,  quod  fcybala  appellatur, 
cellulae  coli  impertiri  faepe  notantur.  Cum 
morbus  admodum  gravis  eft,  oriuntur  non- 
nunquam gangraenae  notae.  Si  hoc  incidit, 
aeger,  qui  ante  doloribus  acutiftimis  fuit 

vexatus, 

vexatus,  breve  per  fpatium  quiete  fallace 
fruitur.  Deinde  extrema  corporis  frigef- 
cunt,  fudores  frigidi  fingulas  in  partes  dif- 
funduntur ; pulfus  arteriarum  concidunt, 
intermittunt,  morfque  tandem  aegrotantem 
numerofiflimis,  quibus  laborat,  malis  eripit. 

Spatium  incertum  morbus  habet.  In- 
terdum quatuor  vel  quinque  dies,  interdum 
totidem  menfes  folet  manere.  Cum  tan- 
tam in  longitudinem  exporrigitur,  dyfente- 
ria  chronica  appellatur.  Excretionum  nu- 
merus fingulis  diebus  non  parum  differt. 
Se  a viginti  ad  centum  viginti  et  plures  uf- 
que  vidiffe  refert  Zimmermannus.  Harum 
autem  frequentia,  quanta  morbi  fit  gravi- 
tas, evidentilfime  indicat.  Aphthae  inter- 
dum canalem  alimentarium,  et  fauces  etiam, 
obfident.  Exemplis  in  multis  fapor  oris 
amarus  et  excretiones  biliofae  femet  offen- 
dunt. Haec  Zimmermannus  et  alii  bilis 
ad  putredinem  proclivitati  tribuerunt,  et 
igitur  pro  fignis  minime  bonis  habuerunt. 
Cum  vero  experimenta  medici  in  primis 
ingenioli  M‘Lurg  bilem  magis  forfitan, 

quam 

quam  quemlibet  alium  corporis  humani 
humorem,  a putredine  abhorrere  plane  de- 
monftrent;  cumque  Cullenus  ipfe  choleram 
ortam  ad  dyfenteriam  depellendam  magno- 
pere conferre  tradat;  haec  figna,  me  judice, 
non  bili  putrefcend,  fed  alii  caufae  adhuc 
ignotae,  debent  referri.  Cum  dyfenteria 
autem  eodem  anni  tempore  (autumno  fci- 
licet)  quo  cholera  foleat  graffari,  haec  fig- 
na caulis  iifdem,  quae  choleram  movent, 
forfitan  excitantur. 

Hae  funt  morbi  notae  praecipuae,  quas 
ex  au<£toribus  diverlis,  qui  dyfenteriam  ex- 
ecuti  funt,  excerpendas  curavi.  Hae  rite 
confideratae,  quam  jufta  et  vera  fit  defini- 

4 

tio  fequens  Culleniana,  evidenter  offendent: 
u Pyrexia  contagiofa,  dejediones  frequen- 
“ tes,  mucofae  vel  fanguinolentae,  retentis 
“ plerumque  faecibus  alvinis,  tormina,  te- 
“ nefmus.” 

Haec  definitio  excellentiffima,  cum  nul- 
lius explicationis  indigeat,  proximum  eft 

iut  dyfenteriam  a morbis  fui  fimilibus  fe- 
cernam. 

DI  AG- 

Pauci  tantum  morbi  funt,  qui  pro  dyfen- 
teria  periclitantur  haberi,  et,  quantum  ad 
hos  attinet,  fi  figna  eorum  diverfa  memo- 
ria teneamus,  vix  decipi  poffumus.  Di- 
arrhoea dyfenteriam  non  parum  refert. 
Multa  tamen  non  defunt,  quae  illam  ab 
hac  clare  fecernunt.  Nullam  pyrexiam 
primariam  habet,  licet  nonnulli  hoc  ne- 
gent ; a contagione  non  proficifcitur  ; tor- 
minibus minus  violentis,  et  excretionibus 
alvinis  minus  frequentibus,  et  fanguini  non 
admiftis,  ftipatur. 

Aliquid  fimilitudinis  inter  choleram  et 
dyfenteriam  intercedit.  Quamvis  figno- 
rum  gravitate  caufarumque  notitia,  illa  e- 
nim  in  cholera  graviora,  hae  notiores,  non 
obfcure  poffunt  dignofci ; certiffime  tamen 
fpatio  diverfo  utriufque  morbi  proprio  a fe 
invicem  diftinguuntur.  Inluper,  magna  bi- 
lis 

lis  quantitas,  quae  in  cholera  et  rejicitur  et 
dejicitur,  hunc  morbum  a dyfenteria  fatis 
manifefte  fecernit.  Dejedtiones  biliofas  in 
dyfenteria  quoque  incidere,  haudquaquain 
I diffiteor  ; in  cholera  vero  multo  copiolio- 
res  effe,  contendo. 

Haemorrhoides  internas  a dyfenteria  fe- 
quentia  facile  diftinguunt.  In  illis,  dolor 
redtum  extremum  potiffimum  occupat,  py- 
rexia  raro  fubeft,  et  fanguis  excretiones  al- 
vinas fubfequitur,  ftercori  non  admiftus  ; 
hic  in  dyfenteria,  contra,  muco  admiftus 
; plerumque  defcendit.  Non  opus  effe  vi- 

I detur,  ut  colicam  et  dyfenteriam  a fe  invi- 
cem fecernam  ; nemo  enim,  qui  medicinam 
primoribus  labris  tantum  guftavit,  ullum 
in  errorem  fuper  difcrimine  horum  niGr- 
i borum  poteft  incidere. 

Caulae  hujus  morbi  proxime  funt  di- 
I cendae. 


B 

CAUSAE  PR ^DISPONENTES. 

Sive  frigore,  five  contagione,  vel  utrif- 
que  dyfenteriam  moveri  credas,  et  illud  et 
hanc  in  corpus,  quibuflibet  caufis  debilita- 
tum, potentifTime  agere,  neminem  latet.  De- 
bilitas igitur  mortales  hunc  ad  morbum  ad- 
modum proclives  reddit,  et  omnia  idem 
praeftant,  quae  debilitatem  faciunt  vel  au- 
gent. Infuper,  li  naturam  lignorum  dy- 
fenteriae  attentus  cOnfideraveris,  corpora 
hoc  morbo  conflictantium  ad  putredinem 
prona  effe  reperies.  Idcirco  omnia  putre- 
dinem gignere  valentia  caufis  praedifponen- 
tibus  quoque  annumeranda.  His  indudi, 
debilitatem  et  proclivitatem  ad  putredinem, 
pro  praecipuis  caufarum  praedifponentium 
habemus.  Proximum  eft  ut  ea,  quae  ho- 
mines hifce  caufis  objiciant,  confideremus. 
Calor  primum  dicetur.  Hic,  humores  ra- 
refaciendo et  expandendo,  vafa  ita  diften- 

dit, 

dit,  ut  atonia  infignis,  et  igitur  debilitas,  0- 
riatur.  Si  mador  huic  adjungitur,  ad  mor- 
tales dyfenteriae  opportunos  reddendos  plus 
etiamnum  confert ; ille  enim  et  viribus  ca- 
loris debilitatem  progenerantibus  favet,  et, 
fi  frigus  fibi  adjundum  habeat,  fpiracula 
cutis  occludit.  Exempla  hujus  innumera 
ab  audoribus,  qui  dyfenteriam  depinxerunt, 
memoriae  funt  prodita.  Quinetiam  expe- 

irientia  quotidiana  idem  magis  magifque 
firmat. 

Vita  Sedentaria  et  Defatigatio , ut  omnes 
norunt,  debilitatem  haud  dubie  faciunt. 

: 

Idem  praeftant  omnes  affedus  qui  animum 
3 contriftant,  ut  timor,  dolor,  &c.  Hujus  ex- 
P empla  multa  in  monumentis  medicinae  re- 
9 periunda.  Dyfenteria  enim  epidemice  graf- 
t fante,  meticulofi  et  moefti  primi,  aut  in 
primis,  corripi  folent.  Caufis  hujufmodi 
) accenfendae  funt  ebrietas  Venufque  mimo- 
j dica,  quae  in  genus  nervofum  in  morem 
W dantium  agunt,  et  debilitatem  progignunt. 


Praeterea,  morbi  antecedentes,  potiflimum. 
$ longi,  viies  corpori  convellunt,  et  homines 

ad 

ad  dyfenteriam  proclives  efficiunt.  Hoc 
vero  adeo  manifeftum  eft,  ut  amplius  fuper 
eo  addere  fupervacaneum  foret.  A nulla 
autem  re  facilius,  quam  a munditie  neglec- 
ta, oriuntur  debilitas  et  proclivitas  ad  pu- 
tredinem ; immo  contagio  ipfa,  ut  febres 
funeftiffimae  apud  carceres  orientes,  mul- 
tofque  mortales  rapientes,  teflantur.  Nam- 
que fordes  circa  corpus  accumulari  et  colli- 
gi permiffiae  poros  occludunt,  et  perfpi ratio- 
nem, quae  faluti  humanae  in  primis  necef- 
faria  eft,  impediunt.  Quae  alvus  aegro- 
tantis excernit,  ea  confeftim  tolli  debent ; 
nihil  enim  potentius,  quam  effluvia  hinc 
oriunda,  vires  fyftemati  nervofo  fubruit, 
plufve  ad  contagionem  diffundendam  con- 
fert. 

Ha£tenus  de  caufis,  quae  debilitatem  fa- 
ciunt, diximus ; nunc  vero  proclivitatem 
ad  putredinem,  quae  prius  fibram  anima- 
lem debilitat,  deinde  cohaefionem  ejus  ex 
toto  diffolvit,  illuftrare  conabimur.  Hujus 
autem  ad  putredinem  propenfionis  debilitas 
ipfa  caufa  manifeftiffima  eft.  Eidem  quo- 
que. 

que,  quae  hoc  in  morbo  faepe  longe  progre- 
ditur, favent  calor,  praefertim  corporis  pro- 
prius immodice  accumulatus,  cibi  animales 
fennentatione  putrida  vitiati,  perfpiratio  ob- 
ftru&a.  Praeter  haec  modo  pofita,  conta- 
gio ipfa  dyfenterica  ut  proclivitas  ad  putre- 
dinem oriatur  haud  dubie  facit ; figna  e- 
nim,  quae  coipus  ad  putredinem  vergere 
manifefte  teftantur,  fomitem  corpori  appli- 
catum brevi,  ut  neminem  fugit,  excipiunt. 
Si  a peftis  febrifque  carcerum  analogia  ar- 
gumenta petere  liceat,  multa  non  defunt 

quae  vim  hujufmodi  contagioni  ipfi  inefle 
plane  probent. 


CAUSA  OCCASIONALIS. 

Quae  figna  in  hiftoria  fupra  tradita  re, 
cenfinmus,  ea  demonftrare  videntur  cau- 
lam  unicam,  quae  dyfenteriam  pro  certo  mo- 
?et,  e fle  contagionem.  In  plagis  enim  ca- 

Udioribus, 

• * 

lidioribus,  cum  nihil  caufae  eft,  cur  frigus;- 
corpori  admotum  efle  fufpicemur,  dyfen- 
tenam  veram  faepe  oriri  compertum  habe- 
mus. Hanc  in  fententiam,  quod  haud  du- 
bie multum  ponderis  ei  conciliat,  concef- 
fit  illuftriffimus  Cullenus.  Univerfum  ve- 
ro ratiocinium,  hoc  enim  non  diffitendum, 
quo  fuffulcitur,  tantum  negat,  et  nihil  pro 
certo  probat.  Praeterea,  multi  viri,  qffi 
fummam  in  medicina  fibi  famam  compara- 
runt, in  opinionem  ex  toto  contrariam  ive- 
runt. Igitur,  quanquam  multi  certarunt, 
adhuc  fub  judice  lis  eft,  et  erit,  donec  me- 
dicorum fagacium,  quibus  morbum  fub  om- 
nibus formis,  quas  fibi  induere  poffit,  di- 
verfis  videre  continget,  obfervationes  atten- 
tae et  accuratae  in  lucem  emittentur.  Fri- 
gus, ut  fupra  pofuimus,  perfpirationem  fup- 
primendo  agit,  et  haud  dubie  multum  po- 
teft.  Utrum  vero  perfpiratio  fupprefla  dy- 
fenteriam  veram  valeat  movere,  et  utrum 
frigus  igitur  caufis  excitantibus  necne  de- 
beat annumerari,  non  parum  ambigimus. 
Rem  idcirco,  quae  tantis  tenebris  eft  invo- 
luta, 

luta,  fagacioribus  ufuque  peritioribuS  reddi- 
tis excutiendam  relinquemus. 

i ' ' * 

CAUSA  PROXIMA. 

Haec  noftri  argumenti  pars  longum  per 
tempus  inter  medicos  diiputationes  movit, 
et  adhuc  obfcura  manet.  Pro  caufa  proxi- 
ma materiam  acrem  et  putrefcentem,  in  ca- 
vo inteftinorum  comprehenfam,  Boerhaavi- 
Us  ejuique  aemuli,  quorum  adhuc  non 
pauci  funt,  habuerunt,  quam  acrimonia 
fua  motum  periftalticum  nimium  excitare, 
hocque  dejedhones  frequentes  facere,  puta- 
runt. Hanc  acrimoniam  autem  et  ad  pu- 
tredinem proclivitatem,  judicio  illorum, 

fubeffe,  teftabantur  tunica  villofa  refli  erofa’ 

llfoetorque  ftercoris  intolerandus. 

Caufam  hujus  morbi  proximam  longe 
diverfam  effe,  et  in  conftriaione  coli  par- 
itiumque  canalis  alimentarii  fuperiorum 

fpafmodica 

fpafmodica  confiftere,  folita  fua  fagacitate, 
multifque  argumentis  demonftrare  conatur 
Cullenus,  profeffor  ille  illuftris  et  veneran- 
dus. Hoc  ei  perfuadent  tormina  harum 
partium  graviflima,  faeces,  fiquae  dejici- 
untur, colore  naturales  formamque  fcyba- 
lorum  habentes,  colon  partefque  etiam  fu- 
periores,  protinus  a morte  incifae,  praeter 
naturam  conftridtae  repertae.  Stercus  tam 
parvis  quantitatibus  propter  conftri&ionem 
coli  excerni  putat,  quae  re£tum  tantum  e- 
vacuari,  patitur. 

Monroius  vero  celeberrimus  hoc  ab  in- 
flammatione fola  proficifci  contendit,  et 
fpafmum  hoc  in  exemplo  fubftare  negat, 
fpecie  quam  prae  fefe  ferebant  cadavera 
complurium  hoc  morbo  extindtorum,  quae 
poft  mortem  incidit,  et  in  quibus  multas 
inflammationis  gravis  notas,  nullas  vero 
conftri&ionis  fpafmodicae,  reperit,  induc- 
tus. Hoc  quoque  fpafmum  non  exiftere 
probare  opinatur,  quod  experientia  anti- 
fpafmodica  hoc  in  morbo  adhibita  plerum- 
que nocere  demonftrat.  Parum  denique 


r 


luminis 

luminis  huic  argumento  in  praefentia  of- 
fundere poffumus.  In  dubio  verfemur  o- 
portet,  donec  tempus  diuturnius  et  experi- 
entia ulterior  quaenam  ex  hifce  opinioni- 
bus fundamento  firmiflimo  innitatur,  mon- 
ftrabunt.  Quaecunque  vero  opinio  inva- 
luerit* viam  medendi  hodiernam  non  ex- 
pulfum  iri,  quamvis  multis  ex  partibus 
haud  dubie  excoletur*  probabile. 


PROGNOSIS. 

Cum  prognofis  cujuflibet  morbi,  quem 
Curandum  fufcipit  medicus*  quantum  fa- 
mam ejus  et  exiftirrtationern  fpedlat,  fum- 
mi  momenti  fit,  hanc  medicinae  partem 
quamplurime  aeftimare  debemus. 

Quod  ad  dyfenteriam  attinet,  quando- 
cunque  debilitas  et  ad  putredinem  proclir- 
vitas  magnopere  invalefcuht,  eventus  mi- 
| nus  bonus  eft  expedandus  j cum,  contra, 
ieves  funt,  finem  morbi  fauftum  fore  licet 

C fperare. 

fperare.  Cholera  huic  morbo  fuperveni-* 
ens,  ut  Cullenus  notat,  eum  non  raro  de- 
pellit. Bilis  purae  igitur  vomitio  vel  pur- 
gatio pro  figno  bono  habenda.  Quae  fig^ 
na  fequuntur,  ea  exitum  morbi  infelicem 
portendunt,  inflammatio  nempe  gravis, 
nimio  humorum  ad  inteftina  curfu  ftipata  ; 
hanc  enim  non  raro  fubfequitur  gangrae- 
na ; magna  humorum  ad  putredinem  pro- 
clivitas, quam  gangraena  potius,  quam  in- 
flammatio, excipit ; quoniam,  rebus  ita  fe 
habentibus,  vis  nervofa  eft  admodum  im- 
minuta, et  tonus  inteftinorum  jam  amiflus. 
Gangraenam  autem  acceflifle  teftantur  pul- 
fus  arteriarum  debiles  et  abnormes,  doloris 
fubita  remiflio,  debilitas  fumma,  ftercus 
foetidiflimum.  Si  vires  aegrotanti  fub  ini- 
tium morbi  fubito  mirum  in  modum  con- 
velluntur, ii  dyfenteria,  quae  epidemice 
grafiatur,  admodum  maligna  eft,  peflimus  i 
eventus  timendus. 

Si  haec  figna  memoria  rite  teneantur, 
exitus  morbi,  judicio  noftro,  fatis  certo1 
Jjoteft  praedici.  r, 

RATIO 

RATIO  MEDENDI. 


Haec  opufculi  noftri  pars  longe  gravif- 
fima  eft  ; igitur  de  ea,  quam  de  reliquis, 
fufius  differemus. 

Medicis,  et  multo  magis  aegrotantibus 
ipfis,  infauftum  eft,  quod,  plerifque  in  ex- 
emplis, auxilium  a medicina  parum  tempe- 
ftive  peti  confuevit.  Quot  morbi  enim, 
fub  initium  leves,  quique  medicinae  facile 
paruiffent,  progredi  latiufque  ferpere  per- 
mifli,  tandem  adeo  graves  evadunt,  ut  ne- 
que vires  naturae  medicatrices  neque  me- 
decina  eos  etiam  levare,  nedum  tollere,  pof- 
fit  ? Quod  afferimus,  id  optime  illuftrat 
morbus,  quem  exfequimur  ; emeticum  e- 
nim,  morbo  accedente,  adhibitum,  eum  ali- 
quando, ut  Zimmermannus  tradit,  ex  toto 
depellit.  Contra,  fi  morbum  per  incuriam 
infcitiamve  progredi  fmas,  eventus  peffi- 
mus  jure  timendus,  et  aegrotus,  fi  e morbo 

tandem 

tandem  emerferit,  diuturnitate  ejus  adeo 
debilitatur,  ut  febri  hedtica,  eaque  longilh- 
ma,  • extingui  periclitetur.  Cum  caulae 
morbi  praecipuae  lint  conftrictio  coli  fpaf- 
modica,  curfufque  humorum  canalem  ali- 
mentarium verius  fadtus,  illam  folvere, 
huncque  imminuere,  aliove  vertere,  medici 
eft  pro  virili  conari.  Huic  autem  confilio 
accommodantur,  i.  Sanguinis  detradtio  et 
epifpaftica,  quibus  ftimulus  vafis  illatus  tol- 
litur ; 2.  Balneum  tepidum,  fomenta,  et 
emetica,  quibus  curfus  humorum  ab  inte- 
ftinis  fuperficiem  verfus  fit  ; 3.  Medica- 
menta quae  alvum  movent,  et  canalem  ali- 
mentarium rebus  acribus  et  putrefcentibus 
liberant.  Singula  vero  ex  hifce  medica- 
mentis feorfim  funt  confideranda. 

SANGUINIS  DETRACTIO. 

< \ . t » 


Cum  dyfenteria  aliis  in  exemplis  per  to- 
tum morbi  decurfum  diathefi  phlogiftica,  in 

aliisf 


DE  DYSENTERIA.  27 

aliis  vero  ab  initio  ufque  proclivitate  ad 
i putredinem  manifefte  ftipetur,  haec,  fi  ae- 
1 grotantis  faluti  confulere  velimus,  admo- 

1 dum  caute  et  prudenter  adhibenda.  Si 

vero  animum  ad  indolem  morbi  confide- 

2 randam  diligenter  adjungamus,  hoc  reme^ 
: dium  multis  in  exemplis  magnopere  pro- 
j futurum  efle,  non  poterimus  dubitare.  Febre 
5 concitatiore,  pulfibus  arteriarum  duris  et 
f plenis,  nullis  debilitatis  vel  ad  putredinem 
r proclivitatis  fignis  fubftantibus,  ad  miflio- 
> nem  fanguinis  tuto  et  cum  frudu  decurri- 
l tur.  Una  adhibeatur  detradio,  et,  fi  ligna 
d inflammationis  non  decedent,  altera  forfi- 
* tan  neceflaria  evadet.  Exempla  vero  ra- 
j riora,  ubi  fanguinem  faepius  quam  bis 
1 emittere  opus  eft.  Contra,  fi  fit,  cur  a na- 
l tura  dyfenteriae,  quae  epidemice  grafletur, 
t febrem  brevi  putridam  evafuram  efle  de- 
) beat  concludi,  venae  ne  femel  quidem,  licet 
) hoc  pullus  arteriarum  videantur  depoftula- 

re,  fecandae.  Hae  cautelae,  fi  memoria, 
N ut^  debent,  teneantur,  ufum  hujus  remedii 
W fatis  evidenter  oftendent. 


E P I S«. 

EPISPASTICA. 

Ad  haec,  nifi  ligna  inflammationis  aliqua, 
ex  parte  prius  levata  funt,  non  confugi  de- 
bet. Licet  enim  viribus  fuis  antifpafmodi- 
Cis  ad  conftri&ionem  coli  tollendam  ac- 
commodentur, primus  tamen  eorum  effec- 
tus eft  pulfus  arteriarum  augere.  Noxae 
igitur,  fanguine  non  prius  detra&o,  forent, 
Hoc  vero  fadto,  et  inflammationem  evacua- 
tione facienda,  et  tormina  viribus  fuis  an- 
tifpafmodicis,  levare  poflunt.  Quo  utrique 
confilio  melius  refpondeant,  quam  proxime 
partem  laborantem  applicentur. 

2.  Quo  impetus  humorum  fuperficiem 
verfus  poflit  fieri,  adhibenda  funt 

E M E T I C A.  i'  | 

Hanc  medicamentorum  claflem,  confilio 
modo  pofito,  quam  maxime  accommodari 
. neminem 

, neminem  latere  poteft.  Quam  prompta 
in  auxilium  cujuflibet  fpafmi  febrilis  eme- 
i ticafint,  experientia  quotidiana  demonftrat  ; 
fed  modo  duplici  in  dyfenteriam  poflunt, 
ubi  et  fpafmum  febrilem  tollunt,  et  curftim 
humorum  inteftina  verfus  faftum  alio  ver* 
tunt.  Quo  optimos  fuos  effe&us  edant,  ad 
ea  fub  initium  decurri  debet  ; plus  enim, 
ventriculo  et  inteftinis  fanis  nondumque 
vitiatis,  unum,  laltem  pauca  emetica  pro- 
derunt, quam,  morbo  inveterare  permiffo, 
magna  medicamentorum  farrago.  Ventri- 
culum purgandi  confilio,  excitanda  vomi- 
tio ; fi  vero  dofes  ita  adminiftrare  et  regere 
( poffimus,  ut  alvus  quoque  moveatur,  fa- 
luti  aegrotantis  non  parum  confulemus. 
. Quo  impetus  humorum  ad  cutem  fiat,  do- 
fes quae  naufeam  movent  adhibendae,  et 
ex  intervallis  idoneis  reiterandae,  donec 
i fudor  univerfus  prorumpat,  qui  tormina 
multum  plerumque  levare  folet.  Vomi- 
tum ipecacuanha  movere  Zimmermanni  a- 
' liorumque  moris  eft  ; ei  vero,  judicio  no- 
ftro,  longe  praeftant  ex  antimonio  praepa- 
rata, 

rata,  praefertim  tartarum  emeticum,  cujus 
dofes  multo  certius,  quam  plerorumque  al- 
liorum emeticorum,  ad  effedtus  quos  op- 
tamus edendos,  accommodari  poffunt.  Huic 
confilio  quoque  conveniunt  balneum  tepi- 
dum et  fomenta.  Haec  ad  fuperficiem  cor- 
poris relaxandam,  et  ad  conftri&ionem  co- 
li imminuendam,  plurimum  poffiint  confer- 
re ; nifi  vero,  morbo  incipiente,  vel  non- 
dum longe  prove&o,  adhibeantur,  ut  de  e- 
meticis  fupra  praecepimus,  votis  noftris  ple- 
rumque non  refpondebunt.  Magna  debi- 
litate fubftante,  haec  remedia,  praefertim 
balneum  tepidum,  utpote  quod  toti  corpo- 
ri applicetur,  debilitatemque  ejus  augere 
poflit,  nihil  auxilii  promittunt,  immo  for- 
fitan  nocerent.  Si  magna  debilitas  ufum 
ejus  non  vetat,  femicupium  tormina  gra- 
viora faepe  levat.  Cum  pediluvium  ple- 
rifque  in  morbis  febrilibus  fomnum  aegro- 
to, vigilia  diuturniore  vexato,  comparando, 
eumque  hoc  modo  reficiendo,  commodo 
non  parvo  efle  reperiatur,  nihil  obftare  vi- 
detur, quo  minus  ad  idem  in  dyfenteria  de- 
curratur. 

curratur.  Praeter  remedia  fupra  eompre- 
henfa,  fi  diathefis  phlogiJica  fubfit,  hujus 
tollendae  caufa,  purgantia  funt  adhibenda. 
Haec  vafa  canalis  alimentarii  exhalantia  fti- 
mulando  et  emulgendo,  faciunt  ut  magna 
humoris  ferofi  quantitas  effundatur.  De 
his  Vero  proximo  ftib  confilio  fufius  dicen- 
di occafio  nobis  fubminiftrabitur.  Hoc  au- 
tem confilium  eft,  j.  Canalem  alimentari- 
um per  medicamenta  idonea  febuS  acribus 
et  putrefcen  tibiis  liberare.  Quae  huic  re- 
fpondeiit,  ea  funt  emetica,  purgantia,  et  e- 
fiemata.  De  primis  jam  fatis  fufe  diximus  ; 
igitur  fupra  pofita  repetamus  non  opus  eft. 

Si  ob  varia,  velut  hernias,  &c.  emetica 
noxae  effe  poftint,  ad  purgantia  protinus 
confugiendum,  quae  materiam  acrem  ex 
inteftinis  expellunt.  Haec  enim  ibi  ni- 
mis diu  manere  permiffa,  morbum  et  fe- 
brim in  typhum  mutando,  et  fermentatio- 
nem  in  inteftinis  putridam  movendo,  mul- 
to pertinaciorem  efficit.  Cum  autem  hoc 
tempore  inteftina  admodum  debilia  et  irri- 
tatu facilia  fmt,  cathanicis  omnibus  drafti- 

cis  caute  abftinendum,  et  laxantibus  lenio- 
ribus folrs  utendum,  quae  inter  agendum 
multo  minus  partes  laborantes  irritant.  Hu- 
jufmodi  fimt  decoCtum  tamarindorum  et 
fimilia,  quae  fummis  laudibus,  et  judicio 
noftro,  merito  effert  Zimmermannus.  Quod 
hac  in  re  volumus,  id  optime  praeftant  fa- 
les  medii,  qui  alvum  laxant,  totum  cor- 
pus refrigerant,  putredini  obfiftunt.  Quae- 
cunque purgantia,  operatione  fua  finita,  al- 
vum adftriCtam  relinquunt,  ea  vitanda.  In 
his  exemplis  folis  forfitan  ad  ea  tuto  poteft 
decurri,  ubi  aegroti  convalefcunt,  et  nihil 
aliud,  quam  inflationem  ventriculi,  et  alia» 
quae  tonum  canalis  alimentarii  amifiumf 
effe  offendunt,  queruntur.  Hanc  ob  caufain 
igitur  rhabarbarum,  morbo  nondum  invete- 
rato, non  adhibendum.  Huic  opinioni  fidem 
experientia  quotidiana  magis  magifque  facit. 
Zimmermannus  quidem  pulvere  rhei  ufus 
eft  ; ipfe  tamen,  multis  in  locis,  tamarindos 
tartarique  cremorem  ei,  etiam  his  ipffs  ad- 
juncto, longe  praeftare  confitetur.  Quin- 
etiam,  vitari  debent  omnia  illa  cathartica, 

* I fv 

ut  aloetica,  &c.  quae  redtum  in  extremum 
potiflimum  agunt,  quod  haec  canalis  ali- 
mentarii pars  dyfenteria  laborantibus  faepe 
exulceratur  et  abraditur.  Emetica,  ut  fu- 
pra  memoravimus,  fi  deorfum  tendunt,  al- 
i vum  facile  et  optime  purgant ; fi  vero  hoc 
non  praeflant,  et  figna  urgere  pergunt,  ac-r 
tione  emetici  ad  finem  perdu&a,  laxantia 
ipfa  adhibenda,  et,  donec  figna  decefferints 
ex  intervallis  idoneis  reiteranda.  Quae 
acria  et  putrida  inteftina  comprehendunt, 
ea  et  feliciter  evacuant  et  potenter  obtun- 
dunt diluentia  mitiflima  et  demulcentia. 
Nulla  autem  ex  his  gummi  Arabico  ex  a- 
qua  tepida  loluto  palmam  praeripere  viden- 
tur. Decodtum  hordeaceum,  cui  aliquan- 
tulum acidi  fuit  adjundtum,  palato  gratifli- 
mum  eft,  multumque  faepe  prodeft.  Serum 
latlis  commune,  Zimmermanno  tefte,  faepe 
cum  frudtu  profpero  adhibetur.  Idem  cre- 
more tartari  fadum  ab  audoribus  mul- 
tum laudatur,  et  haud  dubie  non  parum 
auxilii  promittit.  Ad  materiam  nocivam 
| £X  inteftinis  expellendam,  et  ad  acrimo-* 

niam 

niam  ejus  obtundendam,  plurimum  con- 
ferunt enemata.  Haec  oleofa  et  mucila- 
ginofa  fint,  et  ex  infufo  lini  aquave  tepida 
conficiantur.  Per  ufum  eorum  frequentem 
redtum  ab  exulcerationibus  probe  defendi- 
tur.  In  eam  humorum  ad  putredinem  pro- 
clivitatem, quae  hoc  in  morbo  faepiflime 
invalefcit,  non  parum  poflunt  antifeptica, 
qualia  funt  fru&us  recentes,  acidi,  horaei. 

In  hanc  fententiam  omnes  fere  medici  ho- 
dierni difcefferunt.  Modice  tamen  fumam 
tur  ; namque  ufus  eorum,  nimius  atomam 
mteftinorum  augendo,  plurimum  nocere  pe- 
riclitatur. 

Amara,  flores  chamomaeli,  infufum  the- 
ae,  &c.  experientia  tefte,  juvant.  Poftre- 
mum  ab  Zimmermanno  plurimum  lauda- 
tur. Remedia  hoc  genus,  fermentationem 
putridam  compefcendo,  tonumque  inteftinis  || 
reftituendo,  contra  morbi  gravitatem  effica- 
ciffima  efle  reperiuntur.  Quorum  curae 
aegroti  commifli  funt,  ii  omnes  excretiones  c 
alvinas,  cum  primum  fieri  poteft,  tollant,  r 
Lintea  ftragula  faepe  mutentur.  Aer  fri*»  c 

.gidus  et  purus  ad  cubiculum  aegri  liberaliter 
adfpiret.  Vapores  enim  nocivi,  qui  a cor- 
pore aegroti  ejufquei  dejeCtionibus  oriuntur, 
non  tantum  figna  ipfius  graviora  efficiunt, 
fed  omnes,  qui  ad  illum  appropinquant, 
fummo  contagionis  periculo  objiciunt. 
Corticis  Peruviani,  utpote  qui  vim  an- 
tifepticam  potentiffimam  habeat,  ufus  hic 
indicari  videretur.  Cum  vero  vis  fti- 
mulans  ei  plane  infit,  ab  eo  in  dyfenteria, 
fi  ulla  inflammationis  figna  adfint,  caute  abT 
ftineatur.  Solum,  fi  unquam,  adhiberi  poi* 
tefl;,  ubi  multae  magnaeque  putredinis  no- 
tae fe  oftendunt,  aut  febris  intermittens 
dyfenteriae  adjungitur.  In  exemplo  vero 
pofteriore,  judicio  noflro,  figna  dyfenteriae 
graviora  femper  magna  ex  parte  prius  depel- 
lenda, quam  intermittenti  mederi  conari  de- 
bemus. Magna  debilitate  fubftante,  vinum 
aliquantum  auxilii  promittere  videtur  ; fed 
periculum  non  deeft,  ne  alcohol,  quod 
continet,  id  remedium  anceps,  forfitan  pe- 
riculofum  reddat.  In  fumma  igitur  haec 
duo  remedia,  modo  comprehenfa,  adeo  du- 
bia, 

bia,  quod  ad  effedtus  fuos  attinet,  et  incerta 
funt,  ut,  nifi  fumma  debilitas  et  figna  pu- 
tredinis manifeftifiima  adfint,  ad  ea  nun- 
quam debeat  decurri.  Ad  irritabilitatem, 
quae  a debilitate  inteftinorum  fola  proficifci- 
tur,  levandam  accommodantur  anodyna. 
Caute  vero  adhibeantur.  Si  enim  ullae  in- 
flammationis  reliquiae  funt,  eas  augere  opia- 
ta  periclitantur.  Infuper,  fi  materia  nociva 
ex  inteftinis  minus  accurate  fuerit  expulfa,  o~ 
piata,  quae  eam  in  corpore  retinebunt,  ae- 
groto manifeftiffime  oberunt.  In  fumma  igi- 
tur ufus  cpiatorum  ea  diarrhoea,  quae  non- 
numquam, reliquis  dyfenteriae  lignis  fubla- 
tis,  diu  manet,  circumfcribendus.  Hoc 
tempore  adftringentia  multum  juvabunt, 
quae,  dyfenteria  fubftante,  graviter  nocuif- 

f 

fent.  Abforbentia  olim  adhibuerunt  medi- 
ci, quae  hodie  ab  omnibus  artis  Hippocra^ 
ticae  peritis  minimi  aeftimantur,  quod  ni- 
hil aliud  omnino  quam  acorem  in  canali 
alimentario  invalefcentem  faturant,  qui  ra- 
ro, nifi  fine  dyfenteriae  appetente,  fe  often- 
dit.  Quinetiam,  nihil  notius,  quam  quod 

proclivitati 

i proclivitati  ad  putredinem  favent,  alvumque 
non  parum  adflringunt.  Quas  ob  caufas, 
abforbentia,  ea  praefertim  quae  hoc  praef- 
tant,  vitanda.  Infantibus  forfitan,  qui  mul- 
to faepius  acori,  quam  adulti,  patent,  ali- 
quantum magneliae  albae  dari  poteft,  quae 
: non  tantum  abforbet,  fed  alvum  leniter  mo- 
i vet.  Vires  poftremo  priftinae  corpori  ae- 
| grotantis  omni  ratione  reflituantur.  Hoc 
: potiffimum  praeftabunt  tonica,  quam  mi- 
nime ftimulantia,  exercitatio  modica,  cor- 
tex Peruvianus,  et  vinum,  hoc  tempore  folo 
>'  forfitan,  fed  modice,  adhibenda.  Quae- 
[ cunque  vero  medicamenta  ftimulant,  ea  di- 
j ligenter  vitanda,  quod  effe&ius  eorum  in 
| corpore  firmando  ex  toto  fugaces,  et  fere 
: femper  periculofi.  Cavendum  eft,  ne  ae- 
l grotus  frigori  nimio  objiciatur,  et  curfus 
i humorum  ad  inteftina,  perfpiratione  ob- 
i;  ftruda,  rurfus  fiat. 

Hac  differtatione  ad  finem  perdudta,  tan- 
. tum  reftat,  ut  ProfefToribus  hujufce  acade- 
3:  miae  illuftriffimae  omnibus,  ob  multa,  quae 
I ab  illis  acceperim,  beneficia,  grates  perfol- 

vam. 

vam.  Abiit  ut  academiae  Glafguenfis  Pro* 
feffores  filentio  ingratus  praeteream,  qui 
multum  curae  in  me  per  biennium  erudien- 
do pofuerunt.  Quos  in  errores  denique  hod 
in  opufculo  per  infcitiam  juvenilem  fuerim 
illapfus,  eos,  uti  fpero,  ledor  candidus  ex- 
cufatos  habebit. 

